Publication: Magyar Közlöny
Issue: MK-2001-82 (Year: 2001, Number: 82)
Era: 1990-2004
Section: a 24/2001. (VII. 20.) KöViM rendelethez
Paragraph Index: 406

2. Ezen Cikk 3. bekezdésében foglalt rendelkezésektől függetlenül a csúszó ponyva, a raktér padozata, ajtajai és egyéb alkotóelemei meg kell hogy feleljenek ezen Szabályzat 3. Cikke 6., 8., 9. és 11. bekezdésében vagy az alábbi (i)—(vi) pontokban foglalt követelményeknek. (i) A csúszó ponyvát, a raktér padozatát, ajtajait és egyéb alkotóelemeit úgy kell összeszerelni, hogy azokat nyilvánvaló nyom nélkül ne lehessen kinyitni vagy bezárni. (ii) A csúszó ponyva és a jármű tetejénél lévő tömör alkatrészek között legalább a feszítő hevederek közötti tényleges távolság egynegyedéig átfedés van. A csúszó ponyva és a jármű alján lévő tömör alkatrészek között legalább 50 mm-es átfedés van. A csúszó ponyva és a raktér tömör elemei között a vízszintes irányú nyílás a jármű hossztengelyére merőlegesen mérve sehol sem haladhatja meg a 10 mm-t, amikor a raktér zárva és plombálva van. (iii) A csúszó ponyva vezetősínt és az egyéb mozgó alkatrészeket úgy kell összeszerelni, hogy a zárt és plombált ajtók és más mozgó alkatrészek kívülről nyilvánvaló nyomok nélkül nem nyithatók vagy zárhatók. A csúszó ponyva vezetősínt vagy az egyéb mozgó alkatrészeket úgy kell összeszerelni, hogy nyilvánvaló nyomok nélkül ne lehessen hozzáférni a raktérhez. A rendszer vázlatrajza jelen Szabályzathoz mellékelt 9. számú vázlaton található. (iv) A jármű tömör alkatrészein vámzárolási célra használt fűző gyűrűk közötti vízszintes irányú távolság nem haladhatja meg a 200 mm-t. A távköz azonban lehet nagyobb is, de nem haladhatja meg a 300 mm-t a fűző gyűrűk között a függőleges oszlop egyik oldalán sem, ha a jármű és a ponyva szerkezete olyan, hogy megakadályozza a raktérbe való bejutást. A fenti (ii) pontban meghatározott feltételeket mindenképpen be kell tartani. (v) A feszítő hevederek közötti távolság nem haladhatja meg a 600 mm-t. (vi) A ponyvát a jármű tömör alkatrészeihez rögzítő kötőelemeknek meg kell felelniük ezen Szabályzat 3. Cikke

Source: https://magyarkozlony.hu/hivatalos-lapok/97feb952c49a40336279a53adf97bf12bfd630c0/dokumentumok/252af97235581b88ddd4382991a1c2937639f4bd/letoltes